b'\n_START_ARTICLE_\nCrijevni \xc5\xbeiv\xc4\x8dani sustav\n_START_PARAGRAPH_\nCrijevni \xc5\xbeiv\xc4\x8dani sustav (enteri\xc4\x8dni \xc5\xbeiv\xc4\x8dani sustav) je dio autonomnog \xc5\xbeiv\xc4\x8danog sustava koji upravlja probavnim traktom._NEWLINE_Crijevni \xc5\xbeiv\xc4\x8dani sustav je samostalan, ali zna\xc4\x8dajnu ulogu i utjecaj na njegov radu imaju ostali dijelovi autonomnog \xc5\xbeiv\xc4\x8danog sustava, parasimaptikus i simpatikus.\n_START_SECTION_\nRazvoj\n_START_PARAGRAPH_\nCrijevni \xc5\xbeiv\xc4\x8dani sustav potje\xc4\x8du od stanica vagusnih, trunkalnih i sakralih stanica neuralnog grebena. Iz stanica trunkalnog neuralnog grebena nastaju gangliji proksimalnog dijela \xc5\xbeeluca, a iz stanica vagalnog nabora gangliju za crijeva. Kolonizacija i migracija stanica bude zavr\xc5\xa1ena do 13. tjedna embrionalnog razvoja. Manji dio crijevnog \xc5\xbeiv\xc4\x8danog sustava potje\xc4\x8de od stanica sakralnog neuralnog grebena, koje formiraju vancrijevne zdjeli\xc4\x8dne ganglije koji koloniziraja mezenhim epigastera prije dolaska stanica iz vagalnog neuralnog grebena._NEWLINE_Normalni razvoj crijevnog \xc5\xbeiv\xc4\x8danog sustava ovisi o pre\xc5\xbeivljavanju stanica iz neuralnog grebena i njihovoj proliferaciji, migraciji i diferencijaciji u neurone i glija stanice._NEWLINE_Prevertrebralni simpati\xc4\x8dki gangliji razvijaju se uz glavne ogranke aorte, te uz ogranke krvnih \xc5\xbeila inveriviraju organe._NEWLINE_\xc5\xbdivac vagus i zdjeli\xc4\x8dini splahni\xc4\x8dki \xc5\xbeivci su preganglijska parasimpati\xc4\x8dka inervacija ganglija u stijenci organa.\n_START_SECTION_\nStruktura\n_START_PARAGRAPH_\nCrijevni \xc5\xbeiv\xc4\x8dani sustav prema procjenama sastoji se od oko 500 milijuna neurona \xc4\x8dija se tijela nalaze u stijenci organa probavne cijevi od jednjaka do zavr\xc5\xa1nog crijeva (rektuma). Osnovna podjela je na ganglije (nakupina \xc5\xbeiv\xc4\x8danih stanica neurona) koji se nalaze u stijenci mi\xc5\xa1i\xc4\x8dnog sloja probavne cijevi mijenteri\xc4\x8dki splet (Auerbachov pleksus), te ganglije koji se nalaze ispod sluzni\xc4\x8dkog sloja (mukoze) stijenke u podsluznici zvan submukozni splet (Meissnerov pleksus).\n_START_SECTION_\nTanko crijevo\n_START_PARAGRAPH_\nTanko crijevo bogato je invervirano \xc5\xbeiv\xc4\x8danim vlaknima neurona koji se nalaze u stijenci crijevi (crijevni \xc5\xbeiv\xc4\x8dani sustav) i vlaknima neurona \xc4\x8dija se tijela nalaze izvan stijenke probavne cijevi. (parasimpatikus i simpatikus). Uz njih u tankom crijevu nalazimo i posebnu klasu neurona koji se nazivaju intestinofugalni neuroni \xc4\x8dija se tijela nalaze unutar mijenteri\xc4\x8dkog spleza ali njihova vlakna dose\xc5\xbeu izvan stijenke crijeva do prevertebralnih ganglija. Ti neuroni bilje\xc5\xbee podatke o mehani\xc4\x8dkoj distenziji crijeva i prenose ih do prevertebralnih ganglija. Tijela vanjskih neurona mogu se nalaziti u kranijalnim ili spinalnim ganglijima._NEWLINE_Vanjski motorni neuroni su dio autonomnog \xc5\xbeiv\xc4\x8danog sustava i povezuju sredi\xc5\xa1nji \xc5\xbeiv\xc4\x8dani sustav sa crijevnim \xc5\xbeiv\xc4\x8danim sustavom, dok neka vlakna zavr\xc5\xa1avaju izravno na mi\xc5\xa1i\xc4\x87nim stanicama tankog crijeva._NEWLINE_Vanjski senzorni neuroni iz tankog crijeva ne pripadaju niti autnonomonom niti crijevnom \xc5\xbeiv\xc4\x8danom sustavu i po porijeklu se klasificiraju kao spinalni ili vagalni \xc5\xbeivci te slijede spinalne \xc5\xbeivce ili \xc5\xbeivac vagus u sredi\xc5\xa1nji \xc5\xbeiv\xc4\x8dani sustav._NEWLINE_Senzornih podataka iz tankog crijeva \xc4\x8dovjek nije svjestan._NEWLINE_Crijevni \xc5\xbeiv\xc4\x8dani sustav tankog crijeva sastoji se tri glavne funkcionalne skupine neurona: senzorni neuroni, motorni neuroni i interneuroni. Zadnje dvije skupine se mogu podijeliti na ekscitacijske i inhibicijske neurone. Ostale skupine su sekretomotorni neuroni, vazomotorni neuroni i motoneuroni endokrinih stanica._NEWLINE_Tijela primarnih neurona koji reagiraju na kemijski podra\xc5\xbeaj u lumenu crijeva nalaze se u mijenteri\xc4\x8dkom spletu dok njihovi aksoni uzlaze u sluznicu. U mijeneteri\xc4\x8dkom spletu nalaze se tijela neurona koja se aktiviraju na mehani\xc4\x8dki podra\xc5\xbeaj (mi\xc5\xa1i\xc4\x87na aktivnost ili istezanje) crijeva. Ti primarni senzorni neuroni u spletu stvaraju spojeve (sinapse) sa motori\xc4\x8dkim neuronima i interneuronima (naj\xc4\x8de\xc5\xa1\xc4\x87i neurotransmiter je acetilkolin ili tvar P)._NEWLINE_Aksoni motornih \xc5\xbeivaca iz ganglija ulaze u kru\xc5\xbeni ili uzdu\xc5\xbeni sloj mi\xc5\xa1i\xc4\x87nih vlakana stijenke crijeva te prolaze uz mi\xc5\xa1i\xc4\x87ne i intersticijske Cajalove stanice. Jedan motorni neuron \xc4\x8dini se da aktivira vi\xc5\xa1e motornih vlakana. Crijevni \xc5\xbeiv\xc4\x8dani sustava ima vlastita inhibicijska i ekscitacijska motorna vlakna, te motorna vlakna obi\xc4\x8dno sadr\xc5\xbee i spore i brze molekule neuroprijenosnika. Predominantni ekscitacijski neuroprijenosnici su acetilkolin (brzi) i tvar P (spori), dok su inhibicijski brzi NO (du\xc5\xa1ikov monoksid), spori VIP (vazointestinalni peptid) i ATP (brzi) i beta-nikotinamid adenin dinukleotid (spori)._NEWLINE_Interneuroni unutar crijevnog \xc5\xbeiv\xc4\x8danog sustava spajaju neurone iste funkcionalne ili razli\xc4\x8dite funkcionalne skupine. Va\xc5\xbeni su za lokalnu komunikaciju (nekoliko milimetara ili centimetara unutar stijenke crijeva) ili dio su lokalnog odgovora osloba\xc4\x91anjem acetilkolina ili du\xc5\xa1ikovog monoksida. Posebna skupina interneurona su intestiofugalni neuroni._NEWLINE_Posebna skupina glija stanica \xc4\x8dini se da ima ulogu u moduliranju neurona crijevnog \xc5\xbeiv\xc4\x8danog sustava.\n_START_SECTION_\nDebelo crijevo\n_START_PARAGRAPH_\nCrijevni \xc5\xbeiv\xc4\x8dani sustav gotovo u potpunosti kontrolira motilitet debelog crijeva uz modulaciju simpatikus, parasimpatikusa i vanjskih aferentnih puteva. Tijela neurona su raspore\xc4\x91ena u dva glavna spleta, mijenteri\xc4\x8dkom i podsluzni\xc4\x8dkom. Podsluzni\xc4\x8dki je dodatno podijeljen na Schabadaschov splet koji se nalazi uz kru\xc5\xbeni mi\xc5\xa1i\xc4\x87ni sloj i Meissnerov splet koji je smje\xc5\xa1ten bli\xc5\xbee sluznici.'